# Jesús Nicolás F. Garay

Jesús Nicolás F. Garay, conegut com a Jesús Garay (Santander, Cantàbria; 1949) és un director de cinema càntabre.

## Trajectòria

El 1969 funda el grup La Fábrica de Cine de Santander. Participa en la realització de diverses pel·lícules alternatives de caràcter col·lectiu i en formats no professionals. Des de 1972 resideix en Barcelona i participa en els estudis de cinema i fotografia de la EMAV (Escola Municipal d'Audiovisuals de Barcelona). De 1975 a 1985 va col·laborar en tasques de programació, edició i documentació en la Filmoteca Espanyola a Barcelona i la Filmoteca de Catalunya. Ha estat crític de cinema en diverses publicacions com a Destino, Film Guía i La mirada.
Ha estat l'autor de dos llibres de relats: Diversas filmaciones el 1972 i La cosa de Nueva York el 1985. Ha impartit cursos de guió i direcció al Cercle Internacional d'Escriptors (Cadaqués) i al Centre Català de Cinematografia -CECC (Barcelona). Ha participat en diversos màsters sobre llenguatge cinematogràfic i direcció d'actors a la Universitat de Funchal (Madeira) i en la Universitat Ramon Llull (Barcelona). Ha estat realitzador d'espots publicitaris i films corporatius.

## Filmografia

* 1977 - Nemo (llargmetratge)
* 1980 - Manderley (llargmetratge)
* 1981 - Consagración (migmetratge)
* 1981 - Supongamos... Santander (curtmetratge documental)
* 1982 - El 10 de la Plaza Real (curtmetratge documental)
* 1982 - Expocaña 82 (curtmetratge documental)
* 1985 - In Pio (llargmetratge/docudrama)
* 1985 – Més enllà de la passió (llargmetratge)
** Premi Millor Actor Festival de Sitges.
** Premi Millor Director V Premis de Cinematografia de la Generalitat de Catalunya.
* 1988 - Pinturas del Palacio de Liria
* 1988 - MUSEU DE LA CIÈNCIA DE BARCELONA (curtmetratges documentals)
* 1989 - Tots els que cauen (migmetratge)
* 1989 - ¡Eh Joe! (migmetratge)
* 1989 - Adaptacions d'obras de Samuel Beckett pel programa de TVE Glasnot.
* 1990 - Sèrie documental Made in Barcelona (capítols sobre Arquitectura i Pintura per TVE i NHK (Japó)
* 1990 - La banyera (llargmetratge)
** Premi millor pel·lícula Festival de Cinema Fantàstic de Brussel·les.
** Premi del Jurat Fantasporto.
** Premi de la crítica Festival de Sitges.
* 1993 - Els de davant (llargmetratge en coproducció amb França, pel canal Arte, basat en la novel·la de Georges Simenon)
** Competició oficial Festival Internacional de Cinema de Berlín.
** Premi millor film Generalitat de Catalunya.
** Premi millor film Muestra Cinematográfica del Atlántico Alcances.
* 1996 - Un amour clair-obscur / Un amor claroscuro (llargmetratge per televisió en coproducció amb França, segons la novel·la de Claude Couderc)
* 1996 - Mirades profundes (Capítol de la sèrie Cròniques de la veritat oculta de TV3, basada en contes de Pere Calders.)
* 1997 - No se puede tener todo[ (llargmetratge)
* 1998 - "Bessons" (Capítol corresponent a la serie de TV3 Sota el signe de...)
* 1999 - A la vida, a l'amor (llargmetratge per televisió)
* 2000 - Des del balcó ] (Serie de sis capítols per TV3, basada en diverses novel·les de Montserrat Roig)
* 2001 - Germanes de sang (llargmetratge per televisió, segons l'obra teatral de Cristina Fernández Cubas)
* 2002 - La Mari (Minisèrie de dos episodis per televisió: TV3, Canal Sur i altres cadenes autonòmiques)
* 2006 - Mirando al cielo (llargmetratge. Documental/ficció)
* 2008 - Eloïse (llargmetratge)

## Referències

* ↑ Jesús Garay: «Si sigo dirigiendo películas es por voluntarismo y tozudez», El periódico, 7 de desembre de 2009
* ↑ Jesús Garay a Directores españoles malditos, p. 136-138
* ↑ Jesús Garay al Diccionari del Cinema a Catalunya
* ↑ "Angoixa", elegida mejor película en los premios de cine de la Generalitat, La Vanguardia, 10 de març de 1987
* ↑ «Berlinale: 1994 Programme». berlinale.de. [Consulta: 12 juny 2011].

## Bibliografia

* Quim Casas Jesús Garay: Cineasta de l'obsessió. Edició trilingüe en català, castellà i anglès. Traducció en català: Maria Mercè Estévez. Filmoteca de Catalunya - Pòrtic (Barcelona, 2009)

## Enllaços externs

* Entrevista al diari El Mundo.
* Entrevista al diari El País.
* Article al diari El País sobre Les Gens d'en Face.